Diit 79
Pal kɛ kui̱ wec
(Dit A-thap)
1
Ci döör mundu mac lö Kuoth,
cikɛ luaakdu min Rɛl Gɔɔydɛ
rɔ ya̱r,
cikɛ Jɛ-ru-tha-lɛm
da̱k ni piny.
2
Cikɛ ri̱ŋ ja̱a̱ŋniku thöp diit
nhial ɛ la mi̱ethdiɛn,
cikɛ ri̱ŋ nɛɛniku tin gɔw
thöp ley dɔaar ɛ la mi̱eth.
3
Cikɛ rimkiɛn wuɔ̱th piny
ce̱tkɛ pi̱w kui̱ni
Jɛ-ru-tha-lɛm diaal,
kä cɛ thil ram mi kony kɛ.
4
La cua̱ dɔalkɛ ni kɔ
ɛ ji̱ thieekäda,
lɛ̈ŋkɛ kɔ kä dɔalkɛ kɔ.
5
Kä bɛ ku mäni nɛy lö Kuoth Nhial
bi ŋɛ̈ɛ̈nyɔ amäni cäŋ kɛl ɔ?
Kä bi tiɛɛlu pɛ̈t ce̱tkɛ mac
mäni nɛy?
6
Ɛ ŋɛ̈ɛ̈nydu wä kä döör
tin kueckɛ ji̱,
kɛnɛ kuääri tin /ca ji̱ pal.
7
Kɛ ɣöö cikɛ thok duëël
Je-kɔb näk,
kä cikɛ wecdiɛn däk.
8
/Cu dueer gua̱nikɔ lɛ nöŋkɔ,
ɛ bä ni kɔ̱a̱c lɔaacdu
kä kɔ kɛ pɛ̈th,
kɛ ɣöö go̱o̱r nɛy luäk.
9
Luäkɔ lö Kuoth känäda,
kä kɛ kui̱ gɔɔyä cio̱tädu,
känkɔ kä pälikɔ dueerkɔ,
kɛ kui̱ cio̱tädu.
10
Ɛŋu ruac döörɛ ɔ i̱,
“Kuothdiɛn a nikä?”
Ni waaŋda jakni döör kä ŋa̱ckɛ jɛ
ɛn ɣöö ci ja̱a̱ŋku tin ca
riɛmdiɛn wuɔ̱th piny col.
11
Ɛ wiee nɛɛni tin ca yian
cup ni nhiamdu,
kä kɛ buɔ̱mdu min di̱i̱t gaŋ
nɛy tin ca kumkɛ lia̱a̱.
12
Lucni ji̱ thieekäda rik
ni kä bärɔw,
kɛ kui̱ jiäkni cikɛn kɛ lät
kä ji̱ lö Kuäär.
13
Kä inɔ, kɔn nɛɛku tin la detku,
bakɔ ji̱ la̱r tɛ̈th lɔaac
amäni cäŋ kɛl,
ri̱c ɔ ni kɛ ri̱c ɔ bakɔ liakdu
la tiɛmkɛ.
